Fengu grænfána Landverndar í þriðja sinn Grunnskóli Borgarfjarðarsveitar á Hvanneyri fékk afhentan grænfána Landverndar í þriðja sinn í gær fyrir vel unnin störf og góða eftirfylgni fyrri verkefna . Fulltrúar nemenda , þau Þorsteinn og Erla kynntu verkefnið og framgang þess í starfi skólans fyrir viðstöddum . Fulltrúar Landverndar , þær Bryndís Thorarensen og Þórunn Pétursdóttir afhentu skólanum fánann og viðurkenningu til eigna . Að afhendingu lokinni buðu nemendur til sýningar í skólastofum á verkefnum sínum , afrakstri vetrarins og þar af voru mörg verkefni unnin í tengslum við grænfána verkefnið . Að því loknu héldu viðstaddir í skjólbeltið þar sem nemendur í fyrsta bekk sungu , nemendur í 4. og 5. bekkur lásu frumsamin ljóð og nemendur í 2. og 3. bekk túlkaði söngatriði . Þá tóku allir viðstaddir undir í hópsöng á sumarlögum , fóru í leiki og að lokum fengu allir viðstaddir svaladrykk og bakkelsi . Eldri borgarar voru sérstakir heiðursgestir dagsins .